PRIJEDLOG

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20.), članka 4. stavka 2. Zakona o izmjenama i dopunama Zakona o lokalnim porezima (“Narodne novine”, broj 152/24) i članka 18. Statuta Općine Gradec („Glasnik Zagrebačke županije“, broj 23/09, 13/13, 8/18, 11/18 i 9/21), Općinsko vijeće Općine Gradec na svojoj 19. (devetnaestoj) telefonskoj sjednici Općinskog vijeća Općine Gradec dana \_\_\_\_\_\_\_\_\_2025. godine donosi:

 **ODLUKU O LOKALNIM POREZIMA**

 **OPĆINE GRADEC**

**I. TEMELJNA ODREDBA**

**Članak 1.**

Ovom se Odlukom propisuju vrste poreza koje pripadaju Općini Gradec**,** visina stope poreza na potrošnju, visina poreza na nekretnine, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.​

**II. VRSTE POREZA**

**Članak 2.**

​Općinski porezi jesu

1. porez na potrošnju,

2. porez na nekretnine.

**III. POREZ NA POTROŠNJU**

**Članak 3.**

Stopa poreza na potrošnju iznosi 3 %.

 **Članak 4.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, nadležna ispostava Porezne uprave.

**IV. POREZ NA NEKRETNINE**

**Članak 5.**

Porez na nekretnine na području Općine Gradec plaća se u visini:

* za građevine koje nemaju električnu energiju i tvrdi pristupni put

(makadam ili asfalt) 0,66 €/m2 površine nekretnine,

* za građevine koje imaju samo električnu energiju ili tvrdi pristupni put

(makadam ili asfalt) 1,06 €/m2 površine nekretnine,

* za građevine koje imaju električnu energiju

i asfaltni pristupni put 1,33 €/m2 površine nekretnine.

 **Članak 6.**

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava, nadležna ispostava Porezne uprave.

 **V. DAVANJE OVLASTI FINA-i**

 **Članak 7.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 8.**

Postupci u svezi s utvrđivanjem i naplatom poreza započeti prema odredbama Odluke o lokalnim porezima Općine Gradec (“Glasnik Zagrebačke županije”, broj 58/23), koji nisu dovršeni do stupanja na snagu ove Odluke, dovršiti će se prema odredbama Odluke o lokalnim porezima Općine Gradec koja će biti objavljena u Glasniku Zagrebačke županije.

**Članak 9.**

Stupanjem na snagu ove Odluke, prestaje važiti Odluka o lokalnim porezima Općine Gradec (“Glasnik Zagrebačke županije”, broj 58/23).

**Članak 10.**

Ova Odluka stupa na snagu prvi dan od dana objave u “Glasniku Zagrebačke županije”.

KLASA: 410-01/25-01/\_\_

URBROJ: 238-09-25-1

Gradec, \_\_\_\_\_\_\_\_\_2025.

**REPUBLIKA HRVATSKA**

**ZAGREBAČKA ŽUPANIJA**

**OPĆINA GRADEC**

**OPĆINSKO VIJEĆE**

**Predsjednica Općinskog vijeća:**

 **Gordana Ivačin**